Kasper Bøgelund er med på landsholdet, når Danmark den 28. marts møder Malta på udebane og tager imod Albanien hjemme den 1. april. Dermed er han indtil videre den eneste af mestrene fra AaB, der er med på landsholdet i denne omgang. Med i truppen er målmændene Jesper Christiansen, Stephan Andersen og Thomas Sørensen. Forsvarsspillerne Daniel Agger, Kasper Bøgelund, Per Krøldrup og Jakob Poulsen er også med. På midtbanen skal vi se løjer fra Christian Poulsen, Daniel Jensen, Jonas Borring, Leon Andreasen, Martin Vingaard, Søren Rieks, Thomas Kahlenberg, Dennis Rommedahl og Martin Jørgensen. Helt fremme på angrebsposten er Nicklas Bendtner og Søren Larsen. Fredag udtages yderligere fem spillere. AaB's Lasse Nielsen er netop blevet udtaget til U21-landsholdet, når det på næste torsdag møder Tyrkiet i en venskabskamp.

Referat:
18 spillere blev i dag udtaget til VM-kvalifikationskampene mod Malta og Albanien. AaB's forsvarer Kasper Bøgelund er med blandt de udvalgte, mens Lasse Nielsen er med på U21-landsholdet.